Taistohon
Taistohon veikkoset
 Käydähän miehin,
 Katkoa kahlehet
 Aika on varsin. –
 Suomi jo pääsköhön valloilleen.

 Maassam’ on vallinnut
 ”Kulturi” kieli,
 Miehiä riivannut
 Ruotsien mieli,
 Kielemme pääsköhön valloilleen!

 Lapsi on aikansa
 Kehdossa maannut,
 Vierasten valtoja
 Kärsiä saanut,
 Niinpä jo pääsköhön valloilleen!

 Mutta jos maatahan
 Veikkoset vielä,
 Suomessa suodahan
 ”Kulturi” kieltä,
 Suomi ei pääsekkään valloilleen!

 Siispä nyt veikkoset,
 Taistohon miehin!
 Katkomaan kahlehet
 Sorretun kielen,
 Suomi jo pääsköhön valloilleen!

A[ugust]. F[av]–én.

Lähde: Satakunta 21.4.1877.

August Favén
Runot
Satakunta (sanomalehti)
1877